นายกรัฐมนตรี เปิดเผย สมเด็จพระเจ้าอยู่หัวทรงห่วงใยประชาชนทุกคน และจะนำรายได้จากการจัดงานอุ่นไอรัก คลายความหนาว สายน้ำแห่งรัตนโกสินทร์ มาช่วยเหลือผู้ประสบภัย
นายกรัฐมนตรี เปิดเผย สมเด็จพระเจ้าอยู่หัวทรงห่วงใยประชาชนทุกคน และจะนำรายได้จากการจัดงานอุ่นไอรัก คลายความหนาว สายน้ำแห่งรัตนโกสินทร์ มาช่วยเหลือผู้ประสบภัยพลเอก ประยุทธ์ จันทร์โอชา นายกรัฐมนตรี พร้อมคณะ เดินทางต่อไปยังโรงเรียนราชประชานุเคราะห์ตำบล แหลมตะลุมพุก อำเภอปากพนัง เพื่อเยี่ยมผู้ประสบภัยและนักเรียนของโรงเรียนราชประชานุเคราะห์ โดยโรงเรียนแห่งนี้ใช้เป็นศูนย์อพยพในระหว่างเกิดพายุ พร้อมกล่าวกับประชาชนในพื้นที่ว่า รู้สึกดีใจที่ผู้ประสบภัยทุกคนมีกำลังใจที่ดี จากนี้รัฐบาลจะเร่งสำรวจความเสียหายและซ่อมแซมสิ่งที่เสียหายโดยเร็ว ทั้งนี้สมเด็จพระเจ้าอยู่หัวทรงห่วงใยประชาชนทุกคนและจะนำรายได้จากการจัดงานอุ่นไอรัก คลายความหนาว สายน้ำแห่งรัตนโกสินทร์ มาช่วยเหลือผู้ประสบภัยโอกาสนี้นายกรัฐมนตรี ได้แวะทักทายและให้กำลังใจเจ้าหน้าที่ในการปฏิบัติงาน พร้อมชิมไก่ทอดและไข่เจียวของโรงครัวพระราชทานและชมว่าอร่อยรสชาดดี และได้ร่วมปรุงอาหารคั่วกลิ้งหมูด้วย รวมถึงได้มอบอุปกรณ์การเรียนและอุปกรณ์กีฬาให้เด็กนักเรียน และร่วมรับประทานอาหารกับชาวบ้านอย่างเป็นกันเอง